L 234/14
FI
Euroopan unionin virallinen lehti
22.9.2023
(74)
Komission olisi tätä asetusta sovellettaessa kuultava asiaan liittyviä asiantuntijaryhmiä ja erityisesti kestävän liikenteen foorumia (STF) ja Euroopan kestävän meriliikenteen foorumia (ESSF).
Asiantuntijoiden kuuleminen on erityisen tärkeää silloin, kun komissio aikoo antaa delegoituja säädöksiä tai täytäntöönpanosäädöksiä tämän asetuksen nojalla.
(75)
Vaihtoehtoisten polttoaineiden infrastruktuuri on nopeasti kehittyvä ala.
Yhteisten teknisten eritelmien puuttuminen muodostaa esteen vaihtoehtoisten polttoaineiden infrastruktuurin sisämarkkinoiden luomiselle.
Sen vuoksi on tarpeen vahvistaa teknisiä eritelmiä aloille, joilla yhteisiä teknisiä eritelmiä tarvitaan mutta niitä ei vielä ole.
Tällaisten teknisten eritelmien olisi katettava erityisesti sähköajoneuvon ja latauspisteen välinen tiedonsiirto, latauspisteen ja latausohjelmiston hallintajärjestelmän (taustajärjestelmän) välinen tiedonsiirto, sähköajoneuvon verkkovierailupalveluun liittyvä tiedonsiirto ja tiedonsiirto sähköverkon kanssa, varmistaen samalla mahdollisimman korkeatasoinen kyberturvallisuuden suojelu ja loppuasiakkaiden henkilötietojen suoja.
On myös tarpeen vahvistaa soveltuva hallinnointikehys sekä ajoneuvosta verkkoon tapahtuvan tiedonsiirron alan eri toimijoiden roolit.
Lisäksi on otettava huomioon uusi teknologian kehitys, kuten sähkötiejärjestelmät, erityisesti dynaaminen tehonsyöttö ilmajohdoista virroittimen kautta, dynaaminen tehonsyöttö maanpinnasta virroitin­ kiskojen kautta ja induktiivinen tehonsyöttö tiehen upotettujen käämien avulla.
Datan toimittamisen osalta on tarpeen, että yleisesti saatavilla olevaa latauskapasiteettia koskevaan dataan sisällytetään täydentäviä datatyyppejä, kuten liitännäispalveluja loppukäyttäjille tarjoavien tahojen olemassaoloon liittyvä data, hyväksyttyihin maksutapoihin liittyvä data, infrastruktuurissa saatavilla oleviin kieliin liittyvä data ja kaksisuuntaista älylatausta koskevien palvelujen tarjoamiseen liittyvä data.
(76)
Tämän asetuksen täydentämiseksi antamalla uusia teknisiä eritelmiä ja tämän asetuksen muuttamiseksi sisällyttämällä siihen täydentäviä datatyyppejä komissiolle olisi siirrettävä valta hyväksyä Euroopan unionin toiminnasta tehdyn sopimuksen (SEUT) 290 artiklan mukaisesti säädösvallan siirron nojalla annettavia delegoituja säädöksiä, jotka koskevat yhteisen sovellusrajapinnan yhteisiä teknisiä vaatimuksia, jotta mahdollistetaan automatisoitu ja yhdenmukainen tiedonsiirto yleisesti saatavilla olevien lataus- ja tankkauspisteiden ylläpitäjien ja datan käyttäjien välillä.
On erityisen tärkeää, että komissio asiaa valmistellessaan toteuttaa asianmukaiset kuulemiset, myös asiantuntijatasolla, ja että nämä kuulemiset toteutetaan paremmasta lainsäädännöstä 13 päivänä huhtikuuta 2016 tehdyssä toimielinten välisessä sopimuksessa (22) vahvistettujen periaatteiden mukaisesti.
Jotta voitaisiin erityisesti varmistaa tasavertainen osallistuminen delegoitujen säädösten valmisteluun, Euroopan parlamentille ja neuvostolle toimitetaan kaikki asiakirjat samaan aikaan kuin jäsenvaltioiden asiantuntijoille, ja Euroopan parlamentin ja neuvoston asiantuntijoilla on järjestelmällisesti oikeus osallistua komission asiantunti­ jaryhmien kokouksiin, joissa valmistellaan delegoituja säädöksiä.
(77)
Jotta voidaan varmistaa tämän asetuksen yhdenmukainen täytäntöönpano, komissiolle olisi siirrettävä täytäntöönpa­ novaltaa, joka koskee merkintäsäännösten kehittämistä, sitä, missä muodossa, miten tiheästi ja minkä laatuisena yleisesti saatavilla olevia lataus- ja tankkauspisteitä koskeva data on asetettava saataville ja käytettäväksi tämän asetuksen nojalla, sekä menettelyä tämän saatavuuden ja käytettävyyden mahdollistamiseksi.
Tätä valtaa olisi käytettävä Euroopan parlamentin ja neuvoston asetuksen (EU) N:o 182/2011 (23) mukaisesti.
(78)
Vaihtoehtoisten polttoaineiden ja erityisesti päästöttömien polttoaineiden markkinat ovat vielä kehityksen alkuvaiheessa, ja teknologia kehittyy nopeasti.
Tämä kehitys vaikuttanee vaihtoehtoisten polttoaineiden ja siten myös vaihtoehtoisten polttoaineiden infrastruktuurin kysyntään kaikissa liikennemuodoissa.
Komission olisi sen vuoksi viimeistään 31 päivänä joulukuuta 2024 esitettävä raskaisiin hyötyajoneuvoihin keskittyvä teknologia- ja markkinavalmiutta koskeva kertomus.
Kyseisessä kertomuksessa olisi otettava huomioon ensimmäiset tiedot markkinoiden mieltymyksistä, ja siinä olisi tarkasteltava teknologian kehitystä ja teknisten eritelmien kehitystä.
Komission olisi viimeistään 31 päivänä joulukuuta 2026 ja sen jälkeen viiden vuoden välein toteutettava tämän asetuksen uudelleentarkastelu.
(22) EUVL L 123, 12.5.2016, s. 1.
(23) Euroopan parlamentin ja neuvoston asetus (EU) N:o 182/2011, annettu 16 päivänä helmikuuta 2011, yleisistä säännöistä ja periaatteista, joiden mukaisesti jäsenvaltiot valvovat komission täytäntöönpanovallan käyttöä (EUVL L 55, 28.2.2011, s. 13).